הקרב בבסיס אורים

קרב בסיס אורים התרחש במסגרת הקרבות של מתקפת הפתע על ישראל בבסיס אורים של מפקדת מחוז הדרום של פיקוד העורף בחג שמחת תורה ה'תשפ"ד, 7 באוקטובר 2023. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בשעה 7:30 בערך, כמה מאותם מחבלים חדרו עם אופנועים לבסיס אורים שליד קיבוץ אורים שבנגב המערבי באזור אופקים, ובמקום התפתח קרב. עשרה מחבלים מכוח נוח'בה של חמאס פלשו לבסיס במטרה לכבוש אותו, ולהרוג ולחטוף חיילים. מולם ניצבו באותה העת 14 חיילים וחיילות של פיקוד העורף ששהו בבסיס באותו הבוקר. המחבלים ניסו להגיע לבסיס המודיעין הצמוד אך טעו ונכנסו לבסיס פיקוד העורף. החיילים בבסיס התפצלו בין המיגונית לחמ"ל. המחבלים פרצו לחמ"ל וטבחו בכל מי שהיה בו. שתי חיילות שנפצעו התחזו למתות, וניצלו על ידי שניים מכח המשא ומתן המטכ"לי שהגיעו במקרה לבסיס אורים והוכוונו לחמ"ל העורף על ידי מפקד הבסיס. שני הלוחמים פרצו לחמ"ל וחיסלו את המחבל שנותר בו. 5 חיילים וחיילות ששהו במיגונית ניצלו, שתי חיילות נורו בדרכן מהמיגונית לחמ"ל, ו-5 מתוך 7 החיילות בחמ"ל נהרגו. בנוסף נהרגה לוחמת מבסיס האיסוף הסמוך, כאשר צוות מבסיס האיסוף ניהל חילופי אש עם המחבלים. כאשר שמעו החיילים מגדוד 414 בבסיס הסמוך ירי של כלי נשק ושל קלצ'ניקובים, הם העלו רחפן לאוויר. כתוצאה מכך הבינו שיש פשיטה על הבסיס של פיקוד העורף. הפרידה ביניהם לבסיס פיקוד העורף גדר ברזל פשוטה. הסמ"פ החליט לשבור את הגדר והם נכנסו לבסיס פיקוד העורף הסמוך. מנקודה זו התפתח קרב יריות בין חיילות האיסוף למחבלים. בקרב נהרגה אחת החיילות. לפי אל"ם שגיא ברוך, בערך בשעה 7:40 חיילות בחמ"ל התקשרו אליו ואמרו לו שיש מחבלים בתוך שטח המחנה. המפקד הורה לחיילות בחמ"ל להפעיל את גדוד 414, גדוד של חיל הגנת הגבולות שבסיסו חלק גדר עם מחנה אורים. המחבלים פרצו את דלתות החמ"ל וחדרו אליו, בערך ב-8:24 בבוקר. רס"ם אהרן פרש נלחם בהם ונהרג וגופתו נמשכה לאחור על ידי החיילות שבפנים שסגרו אחריהן את דלת העץ האחרונה. המפקדת התורנית, אלינה פרבוסודובה, דיווחה שהמחבלים פותחים את הדלת של החמ"ל ושהיא דרכה את הנשק והייתה מוכנה להילחם איתם. חיילת אחרת פעלה באופן דומה עם הרובה השני שהיה. המחבלים זרקו רימון, החלו לירות והרגו או פצעו אותן. הם חיפשו דברים בחדר, נגעו במסמכים ואחר כן ירו לכל עבר במטרה לבצע וידוא הריגה. המחבלים לא ידעו ששתי חיילות נפצעו אך שרדו, סמ"ר סהר אטדגי וסגן עדן רם הקצינה התורנית . והן חולצו לאחר מספר שעות על ידי שני הלוחמים מצוות משא ומתן מטכ"לי שנכנסו לחמ"ל. לקראת 9:00 הגיע לכניסה למחנה בשלב זה הגיעו כמה קציני לוט"ר, קצין מילואים משלדג, שלושה מצוות משא ומתן מטכ"לי, וכמה קצינים ולוחמים נוספים. הם המשיכו להתקדם. היעד היה להגיע לחמ"ל. שגיא ברוך אמר להם שיש חיילות שאבד הקשר איתן בתוך החמ"ל והכווין אותם לשם. בסביבות השעה 11:30 הגיע לבסיס חפ"ק מח"ט חטיבת דניאל (שהימ"ח שלה נמצא בבסיס) והתחיל בסריקות בבסיס תוך כדי שחובש החפ"ק בסיוע רופא אזרחי מתחילים לטפל בפצועים ובחללים. כלל הפצועים (בהם מפקד הבסיס אל"ם שגיא ברוך) פונו במהירות המרבית לבתי החולים באזור. בקרב נפלו 8 לוחמי צה"ל, 7 מפיקוד העורף:רס"ם אהרן פרש, סמל שיר שלמה, סמל דנית כהן וסרן אלינה פרבוסודובה שנהרגו בחמ"ל ואחת מגדוד 414. נפצעו רבים, הן מקרב החיילים בבסיס והן מקרב החיילים שבאו מחוץ לבסיס. הקרבות תועדו בשלמותם במצלמות של מחבלי החמאס. ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) סיפור הקרב בבסיס אורים ב-7 באוקטובר 2023, נבדק ב-2023-12-05 המפקד הבכיר שיצא לבדו אל התופת פוגש לראשונה את האנשים שהציל, באתר חדשות 13, 6 בנובמבר 2023 לימור פנחסוב, ‏תיעוד הקרב ב-360: רגעי האימה והפחד בקרב על בסיס אורים ב-7 באוקטובר | פרויקט מיוחד, באתר ‏מאקו‏, 6 באפריל 2024 סהר התחזתה שעות למתה - וכך שרדה את הטבח בחמ"ל אורים, נבדק ב-2024-01-22, 5:15 שקד סבן, ‏"חדר לי קליע מתחת לעין, ניצלתי בנס": הלוחמים שנפצעו ובלי להתלבט - חזרו להילחם, באתר ‏מאקו‏, 10 בנובמבר 2023 מור שמעוני, המפקד שנפצע בקרב באורים מדבר לראשונה: "חיילים וחיילות שלא הוכשרו כלוחמים נלחמו כמו אריות", באתר ynet, 17 בנובמבר 2023 ישי פורת, "כולן התייצבו למשימה": גבורת לוחמות האיסוף הקרבי בבסיס אורים, באתר חדשות 13, 19 בנובמבר 2023 רס"ם אהרון פרש ז"ל, באתר צה"ל https://www.ofaqim.muni.il/700/?preview=d5ew6s16a41w15 יואב איתיאל‏, אלינה פרבוסודובה, "ג'ינג'ית", נפלה בעודה מגנה בגופה על החיילות שלה, באתר וואלה, 11 באוקטובר 2023 שרית מגן איל גונן, ‏סג"ם עדן רם: "שאלתי את עצמי אם ככה זה מרגיש למות", באתר ‏מאקו‏, 16 בנובמבר 2023 סא"ל ירדן, חטיבת החילוץ וההדרכה, באתר צה"ל, 11 באוקטובר 2023 לוחם הלוט"ר משחזר את 36 השעות הדרמטיות תחת אש, באתר צה"ל, 8 בנובמבר 2023 "עם דמעות בעיניים הוא אומר 'עוד חבר נהרג', ואנחנו מזנקים אל המחבלים", באתר צה"ל, 13 באוקטובר 2023